钦定古今图书集成/明伦汇编/闺媛典/第070卷 > 潘九如妻汪氏
## 钦定古今图书集成/明伦汇编/闺媛典/第070卷 > 潘九如妻汪氏

按《歙县志》：“汪氏，潘九如妻。夫亡，含敛尽礼。时翁作客
未归，语傅母勿亟殡以俟。翁每奠以期，不夜哭，哭不
于房，蓬首不髽，衣麻而不绖，阖户隅坐，一无所营，或
并日一食。母窥其志，私谕之，氏曰：‘所不急死者，欲禀
命翁姑，为夫飨祀耳’。翁闻，故迟归为立嗣。氏遂绝粒，
二十三日而没，颜色不变。”